projecte-aina/catalan_government_crawling huggingface dataset:
Aquests ajuts, convocats pel Ministerio de Ciencia, Innovación y Universidades, en el marc del Programa Estatal de Generación de Conocimiento y Fortalecimiento Científico y Tecnológico del Sistema de I+D+i tenen per objectiu potenciar la participació espanyola en els subprogrames "Starting Grants" i "Consolidator Grants", emmarcats al Pilar 1 "Ciència Excel·lent" del Programa Marc de la Unió Europea Horitzó 2020 i gestionats per l'agència europea del Consell Europeu de Recerca (ERCEA, en anglès).
Es tracta de projectes d'investigació cientificotècnics relacionats amb els objectius de les propostes enviades i avaluades positivament i considerades elegibles pel Consell Europeu de Recerca, però que per raons pressupostàries no han pogut ser finalment finançades per aquest organisme.
Els ajuts estaran destinades a finançar les despeses de personal, petit equipament, materials i altres despeses relacionades amb els objectius del projecte.
Queda oberta la convocatòria per a la concessió de subvencions que tenen l'objectiu d'afavorir l'autoocupació de joves inscrits al programa de Garantia Juvenil en situació d' Inscrit beneficiari, mitjançant mesures de foment del treball autònom.
Aquestes mesures consisteixen en la subvenció d'un import fix de 9.900€ per a cada jove que es doni d'alta al règim de la Seguretat Social dels treballadors autònoms o mutualitat del col·legi professional corresponent, durant un període de 12 mesos ininterromputs per garantir uns ingressos mínims a l'autònom a l'inici de la seva activitat econòmica.
La present convocatòria, la segona de l'any 2018, té l'objectiu de facilitar la preparació i la realització de projectes d'interès comú per enfortir el mercat interior de l'energia de la UE, millorar la seguretat del subministrament d'energia i ajudar a proporcionar energia neta i sostenible per a Europa.
La convocatòria contribuirà a completar la Xarxa Transeuropea i els seus corredors en el sector energètic.
L'interès comú dels projectes s'establirà per aquells que despleguin el mercat intern de l'energia de la UE, que no estiguin rebent un finançament adequat del mercat i tinguin importants beneficis socials i que assegurin una major solidaritat entre els estats membres de la Unió.
A més a més, els projectes hauran de tenir un impacte significatiu en almenys dos països de la UE.
Els projectes contribuiran a assolir els objectius de la política energètica europea:
Aquesta convocatòria forma part d'un conjunt de convocatòries coordinades que cobreixen els sectors de les convocatòries: CEF Transport, CEF Telecom i CEF Energy.
La present convocatòria convida a presentar les sol·licituds per a la concessió de subvencions de finançament del Programa integral de suport a les persones emprenedores, emmarcat en el programa Catalunya Emprèn de l'any 2018.
A través del programa Catalunya Emprèn, es volen facilitar recursos i serveis de manera integral per a la creació d'empreses, per tal que les persones emprenedores puguin crear, consolidar i fer créixer la seva empresa.
Els objectius específics d'aquest mateix programa són:
Les entitats que podran ser beneficiàries d'aquestes subvencions són:
La quantia màxima de la subvenció serà del 80% del cost de l'activitat, i fins a un import màxim de 100.000 € anuals per a projectes individuals i de 150.000 € anuals en el cas de projectes agrupats.
Data límit: 15 dies naturals a comptar de l'endemà de la publicació d'aquesta Resolució al DOGC (publicació: 23/07/2018)
L'objectiu global del present contracte marc és la provisió d'estudis de mercat que donin resposta a preguntes relacionades amb el funcionament del mercat des de la perspectiva del consumidor.
Cada estudi ha de cobrir elements tals com la recopilació de dades, d'informació, d'intel·ligència de mercat, així com una anàlisi profunda de mercats de consum específics.
Aquests estudis han de fomentar la comprensió de les condicions del consumidor i garantir una base de prova per a possibles recomanacions polítiques.
La licitació, a través d'un procediment obert, permetrà la participació d'un mínim de 3 i un màxim de 5 licitadors.
S'espera que els licitadors proporcionin expertesa, serveis d'investigació, anàlisis econòmiques, legals i estadístiques en l'àmbit de la protecció al consumidor.
Aquesta és una licitació, en forma de procediment obert, per a un contracte de serveis el propòsit del qual serà contribuir al desenvolupament d'una estratègia de la Unió Europea que abordi les necessitats de formació de la indústria de l'acer.
L'objectiu general del contracte és promoure el desenvolupament de capacitats en la indústria de l'acer, especialment amb l'ànim d'augmentar l'ocupació i identificar les deficiències, mancances i desequilibris entre l'oferta i la demanda de competències professionals en la indústria de l'acer.
L'acció de la present convocatòria pretén donar resposta a les següents necessitats de les pimes:
Per a portar-ho a terme es facilitarà l'accés de les pimes a una protecció i execució efectiva de la seva propietat intel·lectual, a través de la informació sobre els beneficis d'utilitzar aquest tipus de drets, les oportunitats que suposa i mitjançant el reemborsament d'alguns dels costos associats al seu ús.
Per maximitzar l'impacte, aquesta acció se centrarà en pimes molt innovadores, com les que han rebut el Segell d'Excel·lència Horizon 2020, ja que es considera que són empreses amb un potencial particularment alt per explotar els seus drets de propietat intel·lectual.
Les activitats que ha de dur a terme el beneficiari de la convocatòria han de cobrir les sis àrees que figuren a continuació:
El propòsit general de la present licitació consisteix en donar suport a la posada en marxa de la Plataforma d'Especialització Intel·ligent per a la modernització industrial a través de la implementació de l'Instrument d'Assistència Tècnica, que brindarà serveis d'assessorament tècnic per a projectes d'inversió desenvolupats dins d'aquesta plataforma.
L'especialització intel·ligent permet identificar i desenvolupar avantatges competitius de les diferents regions eruopees per tal d'impulsar el creixement i l'ocupació europees.
A través de la seva associació i enfocament bottom-up, l'especialització intel·ligent reuneix a les autoritats locals, l'acadèmia, els àmbits comercials i la societat civil, treballant per fer possible estratègies de creixement a llarg termini amb el suport dels fons de la UE.
Més concretament, l'objectiu d'aquest contracte és ajudar als promotors de projectes a superar obstacles per aconseguir un ràpid accés a les inversions i als serveis bancaris, el que s'espera que contribuirà a fomentar la inversió pública i privada per a la modernització industrial a la UE.
L'objectiu d'aquesta licitació és celebrar un contracte marc de serveis en cascada per a la realització d'estudis, així com altres tipus d'informes i anàlisis, relatius a les tendències i impactes de la integració de la Unió Europea, a la competitivitat de les empreses, de les indústries i de les economies.
Aquests estudis s'utilitzaran principalment per avaluar el desenvolupament d'integració i competitivitat en el context del Semestre Europeu i per a l'elaboració d'informes i seguiment.
Eurodoc és una iniciativa centrada en la coproducció internacional de documentals de creació i que compta amb el suport d'Europa Creativa MEDIA.
Més concretament, consisteix en un programa de formació anual dissenyat per a productors de documentals i, en gran part, professionals de cinema que participen en el suport a la producció de documentals (Comissioners, representants de fons cinematogràfics), que volen millorar l'etapa de desenvolupament dels seus projectes a nivell internacional, per millorar el seu coneixement i enfortir les seves habilitats artístiques i econòmiques.
El programa està organitzat en 3 tallers residencials d'una setmana (en 3 països diferents), repartits durant vuit mesos, de març a octubre.
Els principals objectius i reptes del programa són:
Presenta la teva pel·lícula a Docs for Sale, un catàleg en línia del mercat del Festival IDFA.
Aquesta plataforma pretén facilitar la venda de documentals d'alt nivell, reunint totes les parts interessades sota un mateix sostre.
Cada any, més de 300 agents de vendes, distribuïdors, representants de cadenes de televisió, i programadors de festivals entre d'altres, viatgen a Amsterdam per visionar els millors documentals disponibles per al mercat internacional.
La plataforma està oberta a documentals creatius d'arreu del món.
Per presentar-t'hi hauràs d'emplenar un formulari, que està disponible a través de l'apartat MyIDFA a la pàgina web del festival.
Si la teva pel·lícula resulta seleccionada, quedarà disponible a la llibreria online del festival i s'inclourà en el seu catàleg online, on estarà visible per a potencials compradors en un entorn segur i durant un any.
Queda oberta la convocatòria per a participar a la Berlinale Talents, la plataforma adreçada a talents professionals emergents del cinema i la televisió que tindrà lloc del 9 al 14 de febrer de 2019 a Berlín.
Berlinale Talents reuneix cada any aproximadament a 250 creatius internacionals de diverses disciplines.
A més de l'extens programa de cimeres de classes magistrals i panels de discussió amb experts de primer nivell, Berlinale Talents ofereix una gamma de laboratoris de projectes en els quals es pot desenvolupar i presentar un projecte propi.
Els participants podran expandir els seus horitzons, compartir experiències amb experts i formar part de la creixent comunitat d'alumnes d'aquesta iniciativa.
Berlinale Talents ofereix també programes i tallers d'estudi per a grups específics de professionals del cinema, així com tallers d'estudi relacionats amb la premsa cinematogràfica.
A més a més, aquesta edició comptarà amb diverses sessions centrades en diferents temes.
Es tracta d'una iniciativa del Festival Internacional de Cinema de Berlín que compta amb el suport d' Europa Creativa MEDIA, i estretament relacionat amb els programes de les seccions del Festival i amb l'European Film Market.
Aquestes bases regulen l'acreditació de les comunitats RIS3CAT en els àmbits sectorials de les Indústries del disseny o les Indústries culturals i basades en l'experiència i l'atorgament d'ajuts del Programa Operatiu FEDER de Catalunya 2014-2020 als membres de les comunitats RIS3CAT perquè desenvolupin els projectes del seu pla d'actuacions.
Les comunitats RIS3CAT són agrupacions d'empreses, agents del sistema R+D+I, organitzacions clústers i entitats de suport a l'empresa, amb establiment operatiu a Catalunya, que plantegen una estratègia de recerca i innovació per a la transformació econòmica de les activitats productives, emmarcades en els sectors líders definits en la RIS3CAT, a través d'un pla d'actuacions per implementar-la.
Els membres de les comunitats RIS3CAT poden ser les empreses, els agents del sistema R+D+I, les organitzacions clústers i les entitats de suport a l'empresa que executen el pla d'actuacions de la comunitat RIS3CAT.
Els ajuts que regulen aquestes bases són subvencions no reemborsables per concurrència competitiva finançades amb el FEDER, en el marc del PO FEDER de Catalunya 2014-2020.
La taxa màxima de cofinançament de la despesa subvencionable és del 50%.
L'òrgan competent per a la instrucció del procediment és la Unitat d'Innovació d'ACCIÓ.
La Regione Autonoma della Sardegna, autoritat de gestió del programa de l'Instrument Europeu de Veïnatge (ENI) CBC MED, ha publicat la selecció d'experts temàtics que donaran suport al Comitè Conjunt de Seguiment en la selecció de la propera convocatòria de projectes estratègics.
Els dos àmbits d'expertesa son:
El Comitè de Seguiment Conjunt del programa ENI CBC MED ha aprovat la llista de propostes que passaran a la 2a fase de l'avaluació de la 1a convocatòria de projectes estàndards del programa ENI CBC MED, oberta per a les 11 prioritats temàtiques del programa.
En la 1a fase, les 439 propostes presentades han estat sotmeses a l'avaluació de conformitat administrativa, d'acord amb els principis de rellevància i de qualitat del disseny.
En la 2a fase s'avaluarà la capacitat operativa i financera, l'eficàcia, la sostenibilitat i la relació cost-eficàcia.
Les 92 propostes que han passat a la 2a fase tenen un pressupost de 240,96 MEUR per a un pressupost disponible de 84,6 MEUR.
Per tant, únicament les propostes més ben valorades podran rebre finançament.
La participació d'entitats catalanes en les propostes que passen a la 2a fase és destacada, tant com a beneficiaris i també com a socis.
La decisió final sobre les propostes a finançar definitivament està prevista al gener de 2019.
La Comissió Europea va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
Aquesta proposta tradueix les prioritats polítiques de la Unió en termes d'ingressos (recursos propis) i de despeses (inclou els diferents fons europeus).
Aquesta proposta haurà de ser aprovada finalment pel Consell un cop rebi el vistiplau del Parlament Europeu.
Aquest pressupost inclou una partida global de 181.207.000 EUR dedicada a invertir en la lluita contra el frau i la corrupció contra els interessos de la Unió.
El programa serà gestionat i executat per l'Oficina Europea de Lluita contra el Frau (OLAF).
El Programa de la UE de lluita contra el frau combinarà el finançament de dues iniciatives existents actualment: el programa Hercule III i el sistema d'informació antifrau, específic en matèria de duanes.
El programa de Lluita contra el Frau finançarà, via subvencions i licitacions, la compra d' equipament tècnic, la realització de conferències, l'intercanvi de bones pràctiques i activitats de formació entre els beneficiaris (les autoritats competents dels estats membres).
També es finançaran sistemes conjunts d'informació i bases de dades que donin suport a l'assistència mútua i a la cooperació duanera en la lluita contra el frau entre estats membres, la UE i països tercers.
També s'aportarà finançament perquè els estats membres notifiquin irregularitats.
El nou programa combinarà dues activitats que ja realitza l'OLAF:
El Programa de la UE de lluita contra el frau pretén crear sinergies potents amb la recentment creada Fiscalia Europea, que haurà de començar a investigar i perseguir el frau al pressupost de la UE a finals de 2020.
La Comissió Europea va publicar, el 30 de maig de 2018, la proposta de reglament del Programa de la UE de lluita contra el frau, en el qual s'especifiquen els detalls de la seva aplicació.
Àrees temàtiques: fiscalitat, frau fiscal, lluita antifrau, corrupció
La Comissió Europea va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
Aquesta proposta tradueix les prioritats polítiques de la Unió en termes d'ingressos (recursos propis) i de despeses (inclou els diferents fons europeus).
Aquesta proposta haurà de ser aprovada finalment pel Consell un cop rebi el vistiplau del Parlament Europeu.
Pericles IV és el programa de la UE de protecció de l'euro contra la falsificació i els fraus relacionats amb aquesta falsificació tant dins com fora de la UE.
Juntament amb el Programa de suport a les reformes i la Funció europea d'estabilització de les inversions, Pericles IV forma part dels instruments dedicats a reforçar l'estabilitat i la convergència de la zona de l'euro.
La protecció de l'euro és crucial pel bon funcionament de la Unió Econòmica i Monetària.
El programa Pericles IV afavoreix la cooperació transnacional i transfronterera dins de la UE, així com a escala internacional, vetllant per una protecció global de l'euro contra la falsificació.
En conseqüència, Pericles IV finança activitats adreçades a enfortir la capacitació i facilitar els intercanvis, l'assistència i la formació per a la protecció dels bitllets i les monedes en euros.
Els fons s'utilitzen per a la concessió de subvencions a les autoritats competents (policia, bancs centrals, poder judicial, fàbriques de moneda) interessades a dur a terme actuacions com també per al finançament d'accions executades directament per la Comissió Europea.
La dotació econòmica contemplada pel programa Pericles IV és de 8 MEUR per el període 2021-2027.
Complementarietat: Fons per a la Seguretat Interna, Instrument de Convergència (del Programa de Suport a les Reformes) i sinergies amb l'Oficina d'Assistència Tècnica i Intercanvi d'Informació que dona suport a activitats relacionades amb la lluita contra la falsificació de l'euro als països candidats a l'adhesió.
La Comissió Europea va publicar, el 31 de maig de 2018, la proposta de reglament del programa Pericles IV, en el qual s'especifiquen els detalls de la seva aplicació.
Àrees temàtiques: Euro, protecció, falsificació, frau, moneda pública, transnacionalitat, transfronterer, cooperació, seguretat, delinqüència, terrorisme, delinqüència organitzada, ciberdelinqüència.
La Comissió Europea (CE) va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
Aquesta proposta tradueix les prioritats polítiques de la Unió en termes d'ingressos (recursos propis) i de despeses (inclou els diferents fons europeus).
Aquesta proposta haurà de ser aprovada finalment pel Consell un cop rebi el vistiplau del Parlament Europeu.
Aquesta proposta contempla una dotació de 14.500 MEUR per a l'Instrument d'ajut a la preadhesió (IPA III).
La Comissió Europea va publicar, el 14 de juny de 2018, la proposta de reglament específic de l'Instrument d'ajut a la preadhesió (IPA III), en el qual s'especifiquen els detalls de la seva aplicació.
L'objectiu de l'Instrument d'ajut a la preadhesió és donar suport als països candidats a l'adhesió a la Unió Europea i als candidats potencials en l'adopció i l'execució de les reformes polítiques, institucionals, legals, administratives, socials i econòmiques necessàries per complir els valors de la Unió i adaptar-se gradualment a les regles, normes, polítiques i pràctiques de la Unió amb vistes a l'adhesió a la mateixa.
D'altra banda, també s'utilitza de forma proactiva per fer avançar les negociacions amb els governs beneficiaris cap al compliment dels criteris de Copenhaguen, així com de les condicions dels acords d'estabilització i associació.
Es pretén que l'IPA III sigui prou flexible per adaptar-se a l'evolució de la situació a Turquia i reflectir l'evolució de les relacions de la UE amb aquest país.
L'Instrument girarà al voltant de les prioritats clau següents: Estat de dret, drets fonamentals i migració, que inclourà també l'enfortiment de la cooperació en matèria de seguretat, de lluita contra la radicalització i contra la delinqüència organitzada, el suport a la política de migració integrada, inclosa la gestió de fronteres; polítiques i cabal comunitari; desenvolupament socioeconòmic; inversions pel creixement; reconciliació; bones relacions de veïnatge i cooperació regional i transfronterera.
Es garanteix la continuïtat respecte l'Instrument IPA II (2014-2020) tot i que es pretén més simplificació per facilitar el seguiment, la informació i oferir un incentiu real als beneficiaris.
Al Reglament s'inclouran tots els tipus possibles de prestació d'ajuts, i la gestió serà directa, indirecta o compartida segons el tipus de programa i país soci.
El programa d'Ajut Preadhesió buscarà complementarietat amb tota una sèrie de programes de la Unió, inclosos els programes de política interior, i donarà suport a la dimensió exterior del programa Erasmus+.
Seguirà havent-hi sinergies amb la política de cohesió i la política agrària comuna.
Es mantindrà també la coherència amb el Fons InvestEU i l'augment necessari de les inversions serà atès sobre tot pel Fons Europeu de Desenvolupament Sostenible+, integrat a l'Instrument de veïnatge, desenvolupament i cooperació internacional.
Àrees temàtiques: països candidats i candidats potencials, ampliació de la UE, adhesió, associació, estabilització, criteris de Copenhaguen, reformes polítiques i econòmiques.
Obtenir finançament de la Unió Europea requereix conèixer en detall els objectius i les característiques de cadascun dels programes de finançament de la UE, a més d'estar al corrent de quan es publiquen les diferents convocatòries de subvencions o de licitacions públiques.
Tot això ho trobaràs al web dels fons europeus a Catalunya i al butlletí electrònic setmanal.
Ara també podràs trobar-hi les novetats per sectors dels fons europeus disponibles a partir de l'any 2021.
Tot i que encara no són definitius, hem previst una nova secció en la que t'expliquem quines són les propostes de la Comissió Europea per cadascun d'aquests fons, que et permetrà estar preparat o, en el seu cas, plantejar propostes de modificació.
Sàpigues que la Comissió Europea va publicar el 2 de maig de 2018 la proposta de pressupost de la UE per al període 2021 a 2027, conegut amb el nom de Marc Financer Pluriennal (2021-2027).
Aquesta proposta tradueix les prioritats polítiques de la Unió en termes financers per a aquest període i estableix els imports màxims de despesa per a cadascuna d'aquestes prioritats.
També inclou les fonts d'ingressos o recursos propis de la UE.
Aquest pressupost a llarg termini preveu 1.135.000 MEUR en compromisos (a preus de 2018), que correspon al 1.11% de la Renda Nacional Bruta de la UE-27.
La proposta de Marc Financer Pluriennal (MFP) haurà de ser aprovada finalment pel Consell un cop rebi el vistiplau del Parlament Europeu, d'acord amb el procediment legislatiu especial definit al Tractat de Funcionament de la UE (article 131 TFUE).
Posteriorment també s'haurà d'aprovar la legislació específica de cada programa o fons de finançament.
Tot això hauria d'estar fet abans que acabi l'any 2020.
L'Agència Executiva de les Petites i Mitjanes Empreses (EASME) posa en marxa una convocatòria de propostes per a la celebració d'acords de beques per a projectes en l'àmbit de la planificació territorial marítima (MSP).
L'objectiu general d'aquesta convocatòria és donar suport a l'establiment i implementació de plans territorials marítims d'acord amb la Directiva 2014/89/UE sobre MSP.
Les àrees geogràfiques cobertes per aquesta convocatòria inclouen l'Atlàntic, el Mar Negre i el Mediterrani.
Els participants estan convidats a seleccionar les activitats que millor s'adaptin a les necessitats de la regió seleccionada.
La EASME espera finançar entre 2 i 3 propostes.
A partir d'aquest convocatòria, queda obert el període de sol·licitud dels ajuts destinats a la cooperació per al foment de cadenes curtes i mercats locals d'acord amb les bases reguladores aprovades en l'Ordre ARP/91/2018.
Aquests ajuts donen resposta a la "prioritat 3" sobre fomentar l'organització de la cadena alimentària, incloent la transformació i la comercialització dels productes agraris, el benestar animal i la gestió de riscos al sector agrari, i el "focus àrea" sobre millorar la competitivitat dels productors primaris integrant-los millor a la cadena agroalimentària mitjançant els règims de qualitat, afegir valor als productes agrícoles, i promoure'ls en mercats locals i en circuits de distribució curts, agrupacions i organitzacions de productors i organitzacions interprofessionals.
Pressupost: 400.000 € | Data Límit: un mes que computa des de l'endemà de la publicació d'aquesta Resolució en DOGC (publicació: 12/07/2018).
L'objectiu de la present convocatòria és contribuir a l'aplicació efectiva i coherent del dret comunitari en matèria de dret civil, dret penal i drets fonamentals, ètica judicial i estat de dret, ajudant a atendre les necessitats de formació dels professionals de la justícia en aquests camps.
Més concretament, es pretén donar suport en la formació de membres del personal en l'àmbit judicial, com ara jutges, fiscals, funcionaris judicials i altres professionals legals associats amb el poder judicial, com ara advocats, notaris, guàrdies, practicants d'insolvència i mediadors, així com intèrprets judicials i traductors, personal de presó i de llibertat condicional.
Els projectes han de ser transnacionals i involucrar organitzacions d'almenys dos països participants.
Els resultats que s'esperen obtenir a partir d'aquest projectes són: